2021. gada 10. augustā Noteikumi Nr. 546

Rīgā (prot. Nr. 55 59. §)

**Grozījumi Ministru kabineta 2004. gada 5. oktobra noteikumos Nr. 833 "Kārtība, kādā iegūstama un apkopojama informācija par lauksaimniecībā izmantojamās zemes auglības līmeni un tā pārmaiņām"**

Izdoti saskaņā ar

Lauksaimniecības un lauku attīstības

likuma 10. panta otro daļu

Izdarīt Ministru kabineta 2004. gada 5. oktobra noteikumos Nr. 833 "Kārtība, kādā iegūstama un apkopojama informācija par lauksaimniecībā izmantojamās zemes auglības līmeni un tā pārmaiņām" (Latvijas Vēstnesis, 2004, 159. nr.; 2009, 72. nr.; 2010, 14. nr.) šādus grozījumus:

1. Izteikt 4. punktu šādā redakcijā:

"4. Dienests informācijas iegūšanai izveido reprezentatīvu lauku saimniecību izlases kopu (turpmāk – kopa), izmantojot šādus atlases kritērijus:

4.1. administratīvais reģions;

4.2. augsnes veids un granulometriskais sastāvs;

4.3. saimniecības platība, specializācija un lauksaimniecības sistēma."

2. Aizstāt 7.2. apakšpunktā vārdus "(novads, novada pilsēta vai novada pagasts)" ar vārdiem "(valstspilsēta vai novada pilsēta vai novads un pagasts)".

3. Izteikt 10. punktu šādā redakcijā:

"10. Pārskatos par zemes auglības līmeni un tā pārmaiņām apkopo un analizē informāciju pa zemes izmantošanas veidiem novada, administratīvā reģiona un valsts mērogā."

Ministru prezidents A. K. Kariņš

Zemkopības ministrs K. Gerhards